

Republika Hrvatska

Ministarstvo unutarnjih poslova

Policijska uprava koprivničko-križevačka

Policijska postaja Koprivnica

******

******

**Pregled stanja sigurnosti**

**na području GRADA KOPRIVNICE**

2023.g.

2023

*- GODIŠNJE IZVJEŠĆE 2023. godina -*

**I OSNOVNI POKAZATELJI**

|  |  |  |  |
| --- | --- | --- | --- |
| ***VRSTE POJAVA I DOGAĐAJA*** | **2022.** | **2023.** | **+/- %** |
| **Kaznena djela** | **468** | **332** | -29,1 % |
| **Kaznena djela po privatnoj tužbi** | **144** | **127** | -11,8 % |
| **Prekršaji protiv JRM-a** | **81** | **186** | **+129,6 %** |
| **Prekršaji iz Zakona o zaštiti od nasilja u obitelji** | **46** | **68** | **+27,2 %** |

Opće stanje sigurnosti tijekom 2023. godine obilježeno je:

* smanjenje broja kaznenih djela za 29,1 %.
* smanjenje broja kaznenih djela za koja kazneni postupak pokreće privatnom tužbom za 11,8 %.
* povećanje broja prekršaja protiv javnog reda i mira za 129,6 %.
* povećanje broja prekršaja iz Zakona o zaštiti od nasilja u obitelji za 27,2 %.

***II. STANJE I KRETANJE KRIMINALITETA***

|  |  |  |  |
| --- | --- | --- | --- |
|  | ***2022.*** | ***2023.*** | ***+/- %*** |
| ***VRSTA*** | ***GODINA*** | ***GODINA*** |  |
| ***KRIMINALITETA*** |  |  |  |
|  |  |  |  |
| ***OPĆI*** | ***163*** | ***177*** | ***+ 8,59*** |
| ***MALOLJETNIČKI*** | ***170*** | ***79*** | * ***53,53*** |
| ***GOSPODARSKI*** | ***6*** | ***3*** | * ***50*** |
| ***ORGANIZIRANI*** | ***45*** | ***6*** | * ***86,67*** |
| ***DROGE*** | ***67*** | ***46*** | * ***31,34*** |
| ***KIBERNETIČKI*** | ***17*** | ***11*** | * ***35,29*** |
| ***PROMET*** |  | ***10*** |  |
| ***UKUPNO*** | ***468*** | ***332*** | * ***29,1*** |
|  |  |  |  |

Opće stanje sigurnosti tijekom 2023. godine obilježeno je

* smanjenjem broja kaznenih djela za 29,1 %.

***USPOREDAN PRIKAZ KAZNENIH DJELA PO SEGMENTIMA***

***OPĆI KRIMINALITET:***

|  |  |  |
| --- | --- | --- |
| NAZIV KAZNENOG DJELA | **2022** | **2023** |
| Teško ubojstvo | **0** | **1** |
| Teška tjelesna ozljeda | **2** | **7** |
| Protupravno oduzimanje slobode | **2** | **1** |
| Prijetnja | **20** | **34** |
| Dovođenje u opasnost općeopasnom radnjom | **1** | **0** |
| Narušavanje nepovredivosti doma | **0** | **0** |
| Nametljivo ponašanje | **1** | **3** |
| Neovlašteno slikovno snimanje | **0** | **1** |
| Nedozvoljena uporaba osobnih podataka | **1** | **1** |
| Krađa | **57** | **64** |
| Teška krađa | **6** | **6** |
| Teška krađa provaljivanjem | **14** | **23** |
| Širenje i prenošenje zarazne bolesti | **3** | **0** |
| Povreda tajnosti postupka | **0** | **0** |
| Neovlaštena uporaba tuđe pokretne stvari | **3** | **1** |
| Protupravna naplata | **0** | **0** |
| Oštećenje tuđe stvari | **18** | **12** |
| Razbojnička krađa | **1** | **1** |
| Razbojništvo | **0** | **4** |
| Prijevara | **14** | **7** |
| Prikrivanje | **0** | **0** |
| Krivotvorenje isprave | **10** | **3** |
| Lažno prijavljivanje kaznenog djela | **1** | **1** |
| Davanje lažnog iskaza | **2** | **0** |
| Protuzakoniti lov i ribolov | **0** | **0** |
| Neizvršenje sudske odluke | **4** | **2** |
| Pokušaj ubojstva | **0** | **0** |
| Lažna uzbuna | **5** | **0** |
| Javno poticanje na nasilje i mržnju | **0** | **0** |
| Napad na službenu osobu | **0** | **0** |
| UKUPNO KAZNENIH DJELA | **163** | **177** |

Iz segmenta općeg kriminaliteta tijekom 2023. godine evidentirano je 177 kaznenih djela u odnosu na sveukupan broj kaznenih djela od 332, odnosno 46,7 %. Najveći broj kaznenih djela općeg kriminaliteta se odnosi na krađe koje su u porastu za 7 kaznenih djela u odnosu na promatrano razdoblje. Teške krađe su u porastu za 9 kaznenih djela, „Razbojništva“ bilježe porast od 4 kaznena djela odnosno povećanje od 400%. Ostala kaznena djela iz domene općeg kriminaliteta bilježe pad u odnosu na promatrano razdoblje.

Što se tiče modusa izvršenja kaznenih djela općeg kriminaliteta i nadalje je evidentno da se koriste klasični načini izvršenja provala kao što su lom lokota, razbijanje stakla na prozoru ili vratima, kao i uporaba fizičke snage i pogodnih predmeta. Isto tako evidentirano je izvršenje manjeg broja kaznenih djela od strane počinitelja sa drugih područja koji se profesionalno i organizirano bave imovinskim deliktima, kao što su provale u stanove.

***MALOLJETNIČKI KRIMINALITET:***

|  |  |  |
| --- | --- | --- |
| **NAZIV KAZNENOG DJELA** | **2022** | **2023** |
| Spolni odnošaj bez pristanka | **0** | **0** |
| Teška tjelesna ozljeda | **3** | **1** |
| Tjelesna ozljeda | **13** | **5** |
| Zadovoljenje pohote pred djetetom mlađim od 15 godina | **0** | **0** |
| Spolna zlouporaba djeteta mlađeg od petnaest godina | **1** | **14** |
| Prijetnja | **53** | **16** |
| Nametljivo ponašanje | **2** | **0** |
| Upoznavanje djece s pornografijom | **5** | **8** |
| Omogućavanje izvanbračnog života s djetetom | **0** | **0** |
| Iskorištavanje djece za pornografiju | **3** | **1** |
| Neprovođenje odluke za zaštitu dobrobiti djeteta | **0** | **4** |
| Silovanje | **1** | **0** |
| Povreda privatnosti djeteta | **0** | **0** |
| Povreda djetetovih prava | **25** | **7** |
| Povreda dužnosti uzdržavanja | **12** | **12** |
| Nasilničko ponašanje u obitelji | **9** | **6** |
| UKUPNO KAZNENIH DJELA | **127** | **79** |

Od kaznenih djela iz domene maloljetničkog kriminaliteta tijekom 2023. godine evidentirano je ukupno 79 kaznenih djela, što predstavlja pad od 48 kaznenih djela, odnosno smanjenje od 37,8 % u odnosu na promatrano razdoblje 2022. godinu kada je evidentirano 127 kaznenih djela.

Razvidan je porast kaznenih djela „Spolne zlouporabe djeteta mlađeg od petnaest godina“ za 13 kaznenih djela u odnosu na promatrano razdoblje kada je evidentirano 1 kazneno djelo. Ostala kaznena djela iz domene maloljetničke delikvencije su u padu, dok je kazneno djelo „Povrede dužnosti uzdržavanja“ ostalo na istoj brojčanoj razini od 12 kaznenih djela.

***ORGANIZIRANI KRIMINALITET:***

|  |  |  |
| --- | --- | --- |
| NAZIV KAZNENOG DJELA | **2022** | **2023** |
| Protuzakonito ulaženje, kretanje i boravak u republici hrvatskoj, drugoj državi članici europske unije ili potpisnici šengenskog sporazuma | **0** | **0** |
| Odavanje tajnih podataka | **0** | **0** |
| Nedozvoljena trgovina (duhan) | **45** | **0** |
| Nedozvoljeno posjedovanje bezgotovinskog instrumenta plaćanja | **0** | **1** |
| Krivotvorenje novca | **0** | **2** |
| Iznuda | **0** | **2** |
| Nedozvoljeno posjedovanje izrada i nabavljanje oružja i eksplozivnih tvari | **0** | **1** |
| UKUPNO KAZNENIH DJELA | **45** | **6** |
|  |  |  |

Iz domene organiziranog kriminaliteta tijekom 2023. godine evidentirano je 6 kaznena djela, u odnosu na razdoblje 2022. godine kada je evidentirano sveukupno 45 kaznenih djela, što predstavlja značajniji pad od 86,7 %.

***GOSPODARSKI KRIMINALITET:***

|  |  |  |
| --- | --- | --- |
| NAZIV KAZNENOG DJELA | **2022** | **2023** |
| Pronevjera | **0** | **1** |
| Zlouporaba povjerenja u gospodarskom poslovanju | **0** | **0** |
| Prijevara u gospodarskom poslovanju | **4** | **0** |
| Povreda tuđih prava | **0** | **1** |
| Povreda obveze vođenja trgovačkih i poslovnih knjiga | **2** | **0** |
| Nedozvoljena trgovina | **0** | **1** |
| Utaja poreza ili carine | **0** | **0** |
| UKUPNO KAZNENIH DJELA | **6** | **3** |
|  |  |  |

Tijekom 2023. godine evidentirana su 3 kaznena djela iz domene gospodarskog kriminaliteta što u odnosu na 2022. godine kada je evidentirano 6 kaznenih djela, predstavlja smanjenje od 50%.

***KRIMINALITET DROGA:***



Iz domene kaznenih djela zlouporabe opojnih droga u 2023. godini evidentirano je ukupno 46 kaznenih djela, što predstavlja smanjenje za 21 kazneno djelo, odnosno 31,3 % u odnosu na razdoblje 2022. godine kada je evidentirano 67 kaznenih djela. Za napomenuti je da je došlo do značajnijeg smanjenja kaznenih djela „Neovlaštena proizvodnja i promet drogama“ a povećanja kaznenih djela „Omogućavanje trošenja droga“

Za istaknuti je činjenicu da se narečena kaznena djela ne prijavljuje te da je rezultat ovog djela kriminaliteta isključivo operativni rad policijskih službenika.

Zadovoljava potpuni izostanak konzumacije sintetskih kanabinoida koji su bili dostupni u trgovinama kao „osvježivači prostora“ što je pridonijela izmjenama zakonskih odredbi.

***KIBERNETIČKI KRIMINALITET:***



Iz domene kaznenih djela Kibernetičkog kriminaliteta u 2023. godini evidentirano je ukupno 11 kaznenih djela, što je u odnosu na 2022. godinu smanjenje od 6 kaznenih djela, odnosno za 35,3 %.

**PROMET**



U 2023. godini iz domene kršenja prometnih propisa evidentirano su sveukupno 10 kaznenih djela.

***III PREKRŠAJI PROTIV JAVNOG REDA I MIRA***

Tijekom 2023. godine na području Grada Koprivnice evidentirano je ukupno 186 prekršaja protiv javnog reda i mira dok je 2022. godine evidentiran 81 prekršaj što predstavlja rast od 105 prekršaja ili 129,6 %. Takav podatak je zabrinjavajući, te je s ciljem generalne prevencije potrebno u narednom razdoblju pojačati „vidljivost“ i prisutnost policije, osobito u područjima koja se ističu kao mjesta počinjenja ove vrste prekršaja te time generalnom prevencijom utjecati na smanjenje ove problematike.

**ANALIZA PREKRŠAJA PROTIV JAVNOG REDA I MIRA**

|  |  |  |
| --- | --- | --- |
| **VRSTA PREKRŠAJA** | **2022** | **2023** |
| svađa, vika i dr. | **25** | **79** |
| tučnjave | **26** | **45** |
| drsko ponašanje | **7** | **5** |
| vrijeđanje ili omalovažavanje službene osobe | **17** | **15** |
| davanje alkoholnih pića pijanoj i maloljetnoj osobi | **3** | **8** |
| držanje životinja bez nadzora | **2** | **16** |
| vrijeđanje moralnih osjećaja građana | **0** | **1** |
| odavanje skitnji i prosjačenju | **1** | **16** |
| ostali prekršaji | **0** | **1** |
| **UKUPNO** | **81** | **186** |

Struktura prekršaja protiv javnog reda i mira ukazuje kako i nadalje dominiraju prekršaji iz čl. 13 Zakona o prekršajima protiv javnog reda i mira (svađa, vika i tučnjave). Alkohol je i dalje prisutan kao najvažniji generator činjena prekršaja protiv javnog reda i mira. Uz njih, bilježi se velik porast prekršaja držanja životinja bez nadzora, a u pravilu se radi o psima koje neodgovorni vlasnici ne drže pod nadzorom, koji potom ugrožavaju druge građane (najčešće ugrizi).

Također se bilježi i porast točenja alkohola pijanim i maloljetnim osobama, a koji su posljedica pojačanog nadzora ugostiteljskih objekata.

Posebno se ističu prekršaji odavanja skitnji i prosjačenju, a predstavljaju posljedicu odlične suradnje između Policijske postaje Koprivnica i trgovačkih centara na području Grada, a u čemu prednjači trgovački centar „Supernova“. Radi se o prekršajima koje čine organizirane skupine stranih državljana, prednjače Rumunji, koji lažno prikazujući da su gluho-nijeme osobe i da prikupljaju novac za humanitarne udruge i organizacije, kod građana izazivaju samilost, te im isti daju novac. Često se radi o osobama koje se „bave“ i drugim vrstama zabranjenih ponašanja poput razbojništava, krađa i provala.

|  |  |  |
| --- | --- | --- |
| **PO MJESTU IZVRŠENJA** | **2022** | **2023** |
| Ulica, trg i slično | **41** | **120** |
| ostala mjesta | **26** | **42** |
| javna okupljanja | **0** | **1** |
| Ugostiteljski objekti | **14** | **23** |
| **UKUPNO** | **81** | **186** |

Kao najčešće mjesto počinjenja prekršaja i nadalje su javne površine poput ulica, trgova i parkova. Usprkos čestim i vrlo posjećenim javnim okupljanjima, poput koncerata istaknutih estradnih zvijezda, na takvim događajima rijetki su incidentni, te je prošle godine samo na jednom takvom događaju zabilježeno narušavanje javnog reda i mira. Isto je posljedica dobre koordinacije na relaciji policija-redarska služba.

|  |  |  |
| --- | --- | --- |
| **PO DANU IZVRŠENJA** | **2022** | **2023** |
| PONEDJELJAK | **8** | **19** |
| UTORAK | **10** | **9** |
| SRIJEDA | **11** | **11** |
| ČETVRTAK | **8** | **12** |
| PETAK | **11** | **47** |
| SUBOTA | **19** | **60** |
| NEDJELJA | **14** | **28** |
| **UKUPNO** | **81** | **186** |

I nadalje se najviše prekršaja protiv javnog reda i mira evidentira u dane vikenda. Po vremenu izvršenja najveći broj prekršaja je evidentiran u večernjim i noćnim satima, a u pravilu se veže uz noćne izlaske ili privatne proslave.

|  |  |  |
| --- | --- | --- |
| **PO MJESECU IZVRŠENJA** | **2022** | **2023** |
| SIJEČANJ | **2** | **8** |
| VELJAČA | **4** | **6** |
| OŽUJAK | **13** | **14** |
| TRAVANJ | **5** | **6** |
| SVIBANJ | **1** | **15** |
| LIPANJ | **12** | **23** |
| SRPANJ | **11** | **14** |
| KOLOVOZ | **8** | **28** |
| RUJAN | **9** | **23** |
| LISTOPAD | **8** | **21** |
| STUDENI | **7** | **14** |
| PROSINAC | **0** | **14** |
| **UKUPNO** | **81** | **186** |

Najviše narušavanja javnog reda i mira u 2023. godini evidentirano je tijekom ljetnih mjeseci, što se može povezati sa korištenjem godišnjih odmora, boravka studenata kod kuće, kada se najčešće ljudi opuštaju uz alkohol, te nerijetko pretjeraju i izgube kontrolu nad vlastitim ponašanjem.

**IV PREKRŠAJI IZ ZAKONA O ZAŠTITI OD NASILJA U OBITELJI**

Tijekom 2022. godine evidentirano je 46 prekršaja iz Zakona o zaštiti od nasilja u obitelji dok je u istom periodu 2023. godine evidentirano 68 prekršaja što predstavlja godišnji porast od 22 prekršaja, odnosno 27,2 %.

Trendovi broja prekršaja nasilja u obitelji je prijašnjih godina bio u konstantnom padu, te ne čudi povećanje broja ove vrste prekršaja. Isto je posljedica izlaska ove vrste nasilničkih ponašanja iz „sive zone“, sve većom osviještenošću građana o svojim pravima i mogućnostima pokretanja postupaka prema nasilnicima.

I kod ovih oblika protupravnih ponašanja je alkohol osnovni generator i „okidač“ počinjenja prekršaja. Gotovo da se ne bilježi niti jedno nasilje u obitelji u kojima počinitelj nije bio pod utjecajem alkohola. Nasilja u kojima su počinitelji pod utjecajem alkohola su znatno agresivnija, posljedice su daleko veće i često završavaju ozljeđivanjem oštećene osobe.

**V PREKRŠAJI IZ OBITELJSKOG ZAKONA**

U 2023. godini policijski službenici PP Koprivnica su u kršenju odredbe čl. 93. Obiteljskog zakona – Propuštanje roditeljske skrbi o zabrani noćnih izlazaka djeci do 16 godina zatekli 6 osoba dok je taj broj tijekom 2022. godine bio 12 osoba. Kao najčešća mjesta zaticanja maloljetnika tijekom 2022. godine su zone ugostiteljskih objekata. O svakom pojedinom slučaju izvješten je Hrvatski zavod za socijalni rad.

**VI AKTIVNOST KONTAKT POLICIJE**

Tijekom 2023. godine rad kontakt policajaca, poradi kadrovske nepopunjenosti, sveden je na minimum te je bio je usmjeren, najvećim dijelom, prema aktualnoj sigurnosnoj problematici i potrebama građana.

Tijekom 2023. godine aktivno se nastavilo sa radom na projektu Registracija bicikla, koji je započeo u travnju 2012. godine u suradnji sa Gradom Koprivnica u cilju sprečavanja samih krađa bicikala. Provođenjem projekta do sada izvršena je registracija ukupno oko 6800 bicikala.

Mišljenja smo da je projekt „Registracije bicikala“ u potpunosti ostvario zadani cilj te je broj slučajeva ukradenih bicikala na minimalnim brojevima. Konkretno, tijekom 2023. godine na području Grada Koprivnice zabilježeno je ukupno 26 krađa bicikala, od čega se u 16 slučajeva radi o kaznenom djelu po službenoj dužnosti, dok je 10 krađa okvalificirano kao kaznena djela koja se progone privatnom tužbom.

Nedvojbeno je da građani podržavaju ovaj projekt svojim osobnim dolaskom u policijsku postaju radi registracije bicikla, često odmah nakon kupovine novog bicikla u trgovini. Isto tako, organiziraju se i registracije bicikala na javnim prostorima.

***VII STANJE SIGURNOSTI CESTOVNOG PROMETA***

**NA PODRUČJU GRADA KOPRIVNICE**

Tijekom 2023. godine na području Grada Koprivnice i prigradskih naselja evidentirane su 393 prometne nesreće ili 67% ukupnog broja prometnih nesreća evidentiranih na području djelovanja Policijske postaje Koprivnica. Od 393 prometne nesreće evidentirano je 76 prometnih nesreća s ozlijeđenim osobama i 317 nesreća s materijalnom šteto. U istom razdoblju 2022. godine od 330 prometnih nesreća, evidentirano je 57 prometnih nesreća s ozlijeđenim osobama i 271 prometna nesreća s materijalnom štetom.

U 2023. godini na području Grada Koprivnice i prigradskih naselja 17 osoba zadobilo je teške, a 83 osobe lake tjelesne ozljede.

**Ukupan broj prometnih nesreća** **na području Grada Koprivnice i prigradskih naselja**

**Prometne nesreće 2022. - 2023. godine po mjesecima (Grad i prigradska naselja)**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| God/mjesec | 01 | 02 | 03 | 04 | 05 | 06 | 07 | 08 | 09 | 10 | 11 | 12 | UKUPNO |
| **2022** | **15** | **17** | **13** | **29** | **38** | **29** | **26** | **24** | **30** | **33** | **42** | **44** | **330** |
| **2023.** | **25** | **22** | **31** | **34** | **45** | **38** | **29** | **29** | **26** | **41** | **35** | **38** | **393** |

**Prometne nesreće evidentirane po naseljima**

**(2023. - 2022.)**

|  |  |  |
| --- | --- | --- |
| **Mjesto** | **2023.** | **2022.** |
| **Koprivnica** | 343 | 279 |
| **Jagnjedovec** | 2 | 2 |
| **Štaglinec** | 6 | 10 |
| **Kunovec Breg** | 9 | 6 |
| **Reka** | 14 | 17 |
| **Starigrad** | 12 | 9 |
| **Draganovec** | 3 | 3 |
| **Herešin** | 2 | 3 |
| **Bakovčica** | 2 | 1 |

**Prometne nesreće**

|  |  |  |  |
| --- | --- | --- | --- |
|  | **2023.** | **2022.** | **2023/ 2022.** |
| **UKUPNO** | **393** | **330** | **19%** |
| **s poginulim osobama** | **0** | **2** | **-100%** |
| **s ozlijeđenim osobama** | **76** | **57** | **33,3%** |
| **s materijalnom štetom** | **317** | **271** | **17%** |
| **UKUPNO POSLJEDICE** | **100** | **79** | **26,6%** |
| **SMRT** |  | **2** | **-100%** |
| **Teško ozlijeđeno** | **17** | **10** | **70%** |
| **Lakše ozlijeđeno** | **83** | **67** | **23,9%** |

Iz gore rečenih podataka može se zaključiti kako se u odnosu na prethodnu godinu bilježi porast ukupnog broja prometnih nesreća, porast nesreća s ozlijeđeni osobama i materijalnom štetom. Također, povećan je ukupan broj stradalih osoba. Prometne nesreće s poginulom osobom nisu evidentirane u odnosu na prošlu 2022. godinu kada su evidentirane 2 smrtno stradale osobe.

Najčešći uzroci prometnih nesreća više nisu kao u proteklom razdoblju neprimjerena i neprilagođena brzina kretanja vozila već radnje vozilom u prometu i greške vozača – nepropisno kretanje kolnikom, nepropisno uključivanje, vožnja na nedovoljnoj udaljenosti, nepropisno okretanje, vožnja na nedovoljnoj udaljenosti i dr. U odnosu na proteklu godinu zabilježen je povećan broj udara vozila u parkirano vozilo.

**Prometne nesreće po najčešćim uzrocima 2023. - 2022.**

Glede vremenskog događanja prometnih nesreća, iste se najčešće događaju radnim danom u prijepodnevnim satima (od 06,00 do 10,00 sati) i u poslijepodnevnim satima (14,00 do 18,00 sati), dok se u dane vikenda najčešće događaju u poslijepodnevnim i noćnim satima.

**Alkohol u prometnim nesrećama u 2023. i 2022.godine**

Udio sudionika koji su sudjelovali u prometnim nesrećama pod utjecajem alkohola u 2023. godini u odnosu na isto razdoblje 2022. godine je smanjen i u zacrtanim je okvirima Policijske postaje Koprivnica. (2023. – 6,8% sudionika, a 2022. – 7,2% sudionika).

|  |  |
| --- | --- |
| **2023.**  Ukupno sudionika | Sudionici pod utjecajem alkohola |
| **732** | **50** |
| **%** | **6,8%** |
| **2022.**  Ukupno sudionika | Sudionici pod utjecajem alkohola |
| **627** | **45** |
| **%** | **7,2%** |

**Događanje prometnih nesreća po najugroženijim ulicama**

**2023. - 2022. godina**

Analizirajući događanja prometnih nesreća u 2023. godini po ulicama grada Koprivnice, uočeno je kako se broj prometnih nesreća u odnosu na 2022 godinu, povećao u gotovo svim frekventnijim ulicama.

Policijski službenici Policijske postaje Koprivnica sukladno tjednim i mjesečnim analizama odnosno prostorno-vremenskoj ugroženosti, svakodnevno vrše nadzor prometa kako na državnim cestama, tako i u užem i širem dijelu grada. Upućuju se u službu prostorno i vremenski gdje vrše nadzor prometa.

Svaki vikend tijekom cijele godine, provođeni su pojačani nadzora prometa poglavito usmjereni na tzv., „četiri ubojice u prometu“ – alkohol, brzina, pojas, mobitel, ali i na suzbijanje svih drugih prekršaja koji su najčešći uzroci događanja prometnih nesreća.

**Prometne nesreće s biciklistima**

Tijekom 2023. godine na području Grada Koprivnice **biciklisti** su sudjelovali u 27 prometnih nesreća u kojima je 10 biciklista zadobilo teške, a 16 lake tjelesne ozljede. U istom razdoblju 2022. godine biciklisti su također sudjelovali u 20 prometnih nesreća u kojima je 19 osoba zadobilo lake tjelesne ozljede. Iz rečenog se može zaključiti kako je i nadalje je evidentiran znatan broj događaja u kojima su sudjelovali vozači bicikla (djeca, osobe starije životne dobi), a koji ne ulaze u kategoriju prometnih nesreća, ali znatno utječu na sigurnost i zdravlje rečene kategorije jer su i u tim događajima biciklisti uglavnom zadobili tjelesne ozljede. Tijekom 2023. godine na prometnicama se osim vozača bicikla, sve češće zatiču i vozači osobnih prijevoznih sredstava – e-romobila, koji su jedna od najugroženijih skupina sudionika u prometu uz pješake i vozače bicikla.

Najčešći uzrok događanja prometnih nesreća u kojima su sudjelovali vozači bicikla bio je nepropisno uključivanje istih u promet na cestu.

Tijekom svakodnevnog nadzora prometa uočeno je da biciklisti i vozači osobnih prijevoznih sredstava ne poštuju prometne propise u smislu nepropisnog prelaska biciklom preko obilježenog pješačkog prijelaza, te nedovoljne zastupljenosti korištenja svjetala i reflektirajuće odjeće ili opreme u uvjetima smanjene vidljivosti i zaštitne kacige kod djece i vozača osobnih prijevoznih sredstava tj. e-romobila.

U cilju stvaranja povoljnijeg stanja sigurnosti za rečenu kategoriju sudionika u prometu u narednom periodu policijski službenici poduzet će niz aktivnosti usmjerenih na bicikliste i vozače osobnih prijevoznih sredstava u vidu preventivno represivnih akcija, edukacija, info točki, tribina i dr.

Također, u suradnji sa HAK-om (Auto klubom Koprivnica) tijekom godine provodit će se i nadalje ispitni rokovi za osposobljavanje vožnje biciklom u svim gradskim školama iako je za napomenuti kako je odaziv učenika na ispite osposobljavanja za vozače sve manji obzirom da se radi o vanškolskoj aktivnosti.

**Prometne nesreće s pješacima**

Tijekom 2023. godine u Gradu Koprivnica evidentirano je 14 prometnih nesreća s povrijeđenim osobama u kojima je 5 pješaka zadobilo teške, a 8 lake tjelesne ozljede. U odnosu na 2022. godinu poveća se broj prometnih nesreća u kojima sudjeluju pješaci, ako i broj ozlijeđenih pješaka.

U cilju smanjenja stradavanja pješaka u prometu na cesti u narednom periodu policijski službenici poduzimat će preventivne i represivne aktivnosti usmjerene na pješake koji krše prometne propise i vozače koji ne poštuju obveze prema pješacima. Provodit će se edukacije navedenih kategorija sudionika u prometu kroz edukativna predavanja, javne tribine i info točke.

Na području Grada Koprivnice, Policijska postaja Koprivnica tijekom 2023. godine osim represivnih mjera, provodila je i niz preventivne aktivnosti (radio emisije, Internet članci, info točke, edukacije u osnovnim i područnim školama, vrtićima i Udrugama, educiranje Školske prometne jedinice u Osnovnoj školi Đuro Ester Koprivnica, preventivni obilasci prometnica i dr., inicijative za poboljšanjem prometne infrastrukture i dr).

**Prometne nesreće mladih vozača**

Tijekom 2023. godine mladi vozači (osobe sa položenim vozačkim ispitom starosti do 24 godine života) sudjelovali su odnosno počinili 53 prometne nesreće u kojima su 2 osobe zadobile teške, a 13 osoba lake tjelesne ozljede. U istom razdoblju 2022. godine, mladi vozači sudjelovali su u 46 prometnih nesreća u kojima su 2 osobe zadobile teške, a 15 osoba lake tjelesne ozljede. Kontinuiranim poduzimanjem kako preventivnih tako i represivnih mjera, iako je povećan broj prometnih nesreća koje su prouzročili mladi vozači, smanjio se ukupan broj stradalih osoba u ovim nesrećama. Najčešći uzroci događanja ovih nesreća su nepropisne radnje u prometu, nepoštivanje prednosti prolaska i neprimjerena brzina kretanja uvjetima na cesti.

**Prometne nesreće vozača – osoba starije životne dobi (iznad 65. g. života)**

Tijekom 2023. godine isti su sudjelovali u 74 prometne nesreće ili 18,9% ukupnog broja prometnih nesreća. U ovim nesreća 1 osoba zadobila je teške, a 27 osoba lake tjelesne ozljede. U 2022. godini vozači – osobe starije životne dobi prouzročili su 46 prometnih nesreća ili 14% ukupnog broja prometnih nesreća. Tijekom 2022. godine u tim nesrećama 2 osobe teško su ozlijeđene, a 11 osoba zadobilo je lake tjelesne ozljede.

Najčešće vrste ovih nesreća u 2023. godine bile su bočni sudar, udar vozila u parkirano vozilo, vožnja unatrag te usporedna vožnja, dok su uzroci najčešće bili nepoštivanje prednosti prolaska, nepropisno uključivanje, vožnja na nedovoljnoj udaljenosti, nepropisno parkiranje i ostale greške vozača.

Aktivnosti

Provođene preventivno represivne aktivnosti bile su usmjerene na najugroženije kategorije sudionika u prometu (pješaci, biciklisti, vozači mopeda i motocikla i djeca), te na prekršaje tzv. „Četiri ubojice u prometu“ (vožnja pod utjecajem alkohola, nepropisna brzina kretanja, nepropisno korištenje mobitela za vrijeme vožnje i nekorištenje sigurnosnog pojasa).

Posebna pozornost bila je usmjerena na mlade vozače (osobe mlađe životne dobi od 15 do 24 g. života) koji se svake godine sve više uključuju u promet, a obzirom da nemaju dovoljno vozačkog iskustva kako bi mogli predvidjeti određene situacije i reakcije drugih u prometu, sudjeluju u prometnim nesrećama. Uzrok ovih nesreća najčešće su nepropisne radnje u prometu (nepropisno uključivanje, vožnja unatrag, nepoštivanje prednosti prolaska i dr.). Spram mladih vozača poduzeto je niz kako preventivnih tako i represivnih mjera, te će se i u narednom razdoblju posebna skrb voditi o rečenoj kategoriji vozača, a sve s ciljem smanjenja događanja prometnih nesreća i stradavanja osoba u istima.

Praćenjem vrsta utvrđenih prekršaja od strane vozača, za istaknuti je povećan broj prekršaja nepropisnog parkiranja, a što je rezultat sve većeg broja motornih vozila na prometnicama, a nedostatan broj parkirališnih mjesta.

Policijska postaja Koprivnica i nadalje će poduzimati preventivne i represivne aktivnosti, a sve u cilju ostvarivanja još povoljnijeg stanja sigurnosti na prometnicama, te smanjenja događanja prometnih nesreća poglavito onih s najtežim posljedicama, te podizanja prometne kulture svih sudionika u prometu na cesti na višu razinu.

Za napomenuti je kako Policijska postaja Koprivnica i nadležne službe Grada Koprivnice, gotovo svakodnevno surađuju s ciljem poboljšanja prometne infrastrukture i smanjenja stradavanja osoba u prometnim nesrećama.

Na temelju utvrđenih pokazatelja stanje sigurnosti prometa za Grad Koprivnicu i prigradska naselja u 2023. godini ocjenjuje se **povoljnim**.

***VIII STANJE SIGURNOSTI NEZAKONITIH MIGRACIJA –***

***KOMPENZACIJSKE MJERE***

Ovim putem Vas želimo obavijestiti da je dana 01.01.2023. godine u sastav PP Koprivnica integrirana i bivša Postaja granične policije Koprivnica (PGP Koprivnica) sa sjedištem u Otočki. Novim preustrojem u nadležnosti PP Koprivnica su i poslovi praćenja problematike vezane uz nezakonite migracije i prekogranični kriminalitet.

Za sada na području grada Koprivnice tijekom 2023. godine nije evidentirano niti jedno kazneno djelo iz čl.326 Kaznenog zakona odnosno „Protuzakonito ulaženje, kretanje i boravak u Republici Hrvatskoj, drugoj državi članici Europske unije ili potpisnici Šengenskog sporazuma“.

Bitno je napomenuti da je također tijekom 2023. godine evidentiran jedan događaj nezakonitog prelaska državne granice u kojem su dva državljana Afganistana izrazila namjeru za međunarodnom zaštitom – Azil.

Prateći problematiku nezakonitih migracija na području cijele Republike Hrvatske za očekivati je da bi se ovakav oblik nezakonitih migracija mogao povećavati, ali je stanje sigurnosti na području grada Koprivnice povoljno.

|  |  |
| --- | --- |
| **ANALIZU SAČINILI:**  **Pomoćnici načelnika**  **PP Koprivnica:**  **Miroslav Preksavec v.r.**  **Željko Škorić v.r.**  **Mario Imbriovčan v.r.** | **NAČELNIK:**  **Davor Kovačev** |